《送李状元还朝》
宋代·邓肃

元戎帘幕海滨开，谪仙骑鲸天上来。
尊前谈笑赞筹画，一洗八郡无氛埃。
功成挥鞭朝玉阙，九重阊阖开春色。
要传天意下人间，翰苑政须万人杰。
我今去国已五年，天子令伴黄冠仙。
邂逅相逢君复去，林泉还我擅云烟。
君去上天款天语，莫畏雷霆作强御。
人间疾苦欲扣天，天门嵯峨隔云雨。
红巾十万今已无，致此红巾本何如。
拨乱傥知原始末，制梃自可鞭匈奴。

作者简介：邓肃（1091～1132），字志宏，南剑沙县（今属福建）人。生于宋哲宗元祐六年，卒于宋高宗绍兴二年，年四十二岁。少警敏能文，善谈论。会李纲罢相，上疏争之，干执政怒，罢归居家，绍兴二年（1132年）五月，携母避寇福唐（今福清），五月初九病逝，年仅41岁，归葬于邓墩。肃著有《栟榈集》三十卷，《挥尘后录》传于世。《闽沙邓氏族谱》载：邓肃，字志宏，父祖谷，长子邓普，字寰宇，次子邓慈。